Boris Johnson și Ursula von der Leyen decid astăzi dacă mai continuă negocierile pentru ieșirea din UE.
Boris Johnson și Ursula von der Leyen decid astăzi dacă mai continuă negocierile. Marea Britanie iese din UE de Revelion, cu sau fără acord. Michel Barnier a ajuns de dimineață la sediul Comisiei Europene, să discute cu ambasadorii UE.
Astăzi aflăm dacă vom avea un Brexit cu sau fără acord. Premierul Boris Johnson și președintele Comisiei Europene Ursula von der Leyen urmează să decidă dacă mai are sens să fie continuate negocierile, sau dacă diferențele dintre Londra și Bruxelles sunt mai adânci decât Canalul Mânecii.Michel Barnier, negociatorul șef al Uniunii Europene este deja la sediului Consiliului. El va discuta cu ambasadorii celor 27 de state-membre despre ultimele încercări de a obține un acord. Viteza este cheie, deoarece orice înțelegere trebuie aprobată în unanimitate de întreg blocul comunitar. Joi va avea loc la Bruxelles un summit european. Marea Britanie va încheia definitiv conturile cu Uniunea Europeană de Revelion. La 1 ianuarie 2021, începe o nouă eră pentru Regatul Unit.